Krajevna skupnost Birčna vas

Birčna vas 1

8000 Novo mesto

**13. video seja KS Birčna vas**

**Datum:** Svet se je sestal dne 23.03. ob 19h - splet-zoom

**Prisotni na seji: Majda Meštrić, Darja Marjanović, Tanja Primc, Ciril Zupančič, Andrej Kastelic ter tajnica Vesna Stanešič.**

**Odsotna sta bila Urška Hrovatič, ki se je opravičila ter Stane Žagar.**

**DNEVNI RED**:

1. **Ugotovitev prisotnosti ter pregled zapisnika 12. seje**
2. **Finančno poročilo za leto 2020**
3. **Plan dela za leto 2021 –Informacija o ostalih aktivnostih**
4. **Sodelovanje v oddaji Doma je lepo in radio Sraka**
5. **Čistilna akcija**
6. **Razno**

**Ad1**

Udeležba na seji je bila **71,40 %,** kar pomeni da smo bili sklepčni. Pripomb na zapisnik 12.seje ni bilo, zato je bil v celoti sprejet.

 **Ad2**

**Finančno poročilo**, ki so ga člani sveta prejeli po e-pošti, je še dodatno predstavila tajnica KS Vesna Stanešić. Na predstavljeno poročilo ni bilo pripomb, zato je v celoti sprejeto.

Predlog za sofinanciranje aktivnih društev in organizacij v KS se ne spreminja in ostane zneskovno enako dosedanji praksi. Gasilska društva do 500€ brez DDV in ostali do 300€. PGD Stranska vas v letu 2020 ni podala zahtevka za koriščenje sredstev. V letu 2021 predvidevajo večje investicije, zato bodo zaprosili za pripadajoča sredstva dveh let. Ker to ni običajna praksa bo svet odločal, po prejemu zahtevka.

 **Ad 3**

**Plan dela za leto 2021**

Večino smo že dogovorili na 12. seji kar je tudi v zapisniku zavedeno. Dodali bi le zadeve, ki so se dodatno pojavile.

V Dragah, na parcelah, ki so po odkupu v lasti MO, so prejšnji lastniki posekali drevesa, niso pa pospravili podrtega drevja, zato bo potrebno poskrbeti za vzpostavitev gozdnega reda.

Dani so bili predlogi za nakup gugalnic ob igralih v Stranski vasi in v Birčni vasi. Majda pridobi informacije in kontaktira s pristojnim na MO – ga. Menger.

Potrebno je urediti in odstraniti drevesa pri igralih v Birčni vasi, zaradi varnosti. V teku je dogovor s pooblaščenim izvajalcem, pomagal mu bo Boštjan Hrovatič.

Podan je tudi predlog za informativno točko s panojem na avtobusni postaji, kjer bi uredili predstavitev kraja v sliki in besedi, zato poteka tudi zbiranje starih fotografij. Obstoječa »šterna« na avtobusni postaji v Birčni vasi čaka še na montažo pumpe.

Odobren projekt **asfaltirana ceste na Jami** vrednost cca 30 000. Sofinanciranje MO (70%, KS 30%) Krajani so na račun KS nakazali svoj prispevek v znesku 4 000€, kot je bilo dogovorjeno. Ob tem se je pojavila možnost napeljave vodovoda, vendar se bo to po planu MO izvajalo kasneje.

V teku je napeljava optičnega omrežja v KS. Velik del je že pokrit, vendar pa kot je videti, bodo brez ostali dve hiši št. Jama 6 in 7 ter del Ljubna. Pojavljajo se tudi problemi pri pridobitvah služnosti. V teku so pogovori glede rešitve tega,

Kanalizacija Vrhu pri Ljubnu - potekajo priprave za izdelavo projekta, ki jih vodi pristojna služba na MO. Realizacija je predvidena v letu 2023.

Potekajo dogovori še za ostale projekte:

Razsvetljava Birčna vas, Kremenjak, se premakne v drugo leto, Veliki Podljuben - dopolnitev dveh luči letos.

**Rekonstrukcija podvoza Birčna vas –** projekt razdeljen v dve fazi: šola - podvoz (prva faza), druga faza pa bo obsegala rekonstrukcijo podvoza s pripadajočim delom ceste.

**Ad4**

**Sodelovanje Vaš kanal, radio Sraka.**

MO Novo mesto je s sodelovanjem TV Vaš kanal in radiom Sraka vseh 23 krajevnih skupnosti povabila k ustvarjanju oddaje o predstavitvi svojega okolja in ljudi z naslovom **Doma je lepo**. Temu povabilu smo se tudi mi odzvali. Snemanje je potekalo 1. marca. Prva objava je bila 8. marca, naslednja 15. in 20. marca. Zastavljen koncept je bil pokriti vse vasi in vse generacije prebivalcev. Ponovno smo spoznali, da imamo zelo lepo okolje, s še neodkritimi kotički. Potekala je promocija tudi na FB, MO. Šlo je za promocijo celotne KS.

Tudi na Radio Sraka v 45 minutni oddaji 18. marca, je potekala predstavitev naše KS. Uspešno sta jo predstavila Majda in Stane.

 **Ad 5**

**Čistilna akcija** bo potekala 27.03.2021, kar je objavljeno tudi v javnih občilih. Razdelitev vreč, organiziranje po vaseh, kot do sedaj. Za morebitne večje odložene odpadke sporočiti. Plakati, rokavice, vreče dobite pri Majdi. Dobrodošel kakšen predlog za boljšo motivacijo. Obesimo plakate, če smatrate potrebno lahko objavimo zbirališča.

**Ad6**

Ker so tovornjaki z lesom začeli uporabljat avtobusno postajo v Birčni vasi za obračališče, je bilo potrebno reagirati s prijavo pristojnim službam.

Glede na Covid situacijo ne vemo ali nam bo uspelo organizirat vsakoletni pohod. Če bodo razmere dopuščale, mogoče jeseni v malo skrajšani varianti.

Prispevke za Šum sekvoj je potrebno pripraviti do 15.aprila

Odmera dostopa do Moravčevih je bila narejena 1.03.2021. K rešitvi tega problema je pristopila MO NM, seveda s sodelovanjem KS.

Sejo smo zaključili ob 20,20 h

Zapisnik sestavila: Vesna Stanešič